
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

30 ΑΥΓΟΥΣΤΟΥ 1990 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αποχαρακτηρισμός τμήματος παλαιάς Επαρχιακής οδού Λάρδου - 
Κιοταρίου - Γενναδίου Νήσου Ρόδου από χ.θ 57+000 μέχρι χ.θ 
65+000 λόγω παραλλαγής, κατ’ εφαρμογή των παρ. 9-13 άρ- 
, θρου 23 του Π.Δ. 25/28 Νοεμβρίου 1929. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης του οικισμού Νάουσα της κοινότη¬ 
τας Νάουσας νήσου Πήρου (Ν. Κυκλάδων). 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Αια/908 (1) 

Αποχαρακτηρισμός τμήματος παλαιάς Επαρχιακής οδού Λάρδου - 
Κιοταρίου - Γενναδίου Νήσου Ρόδου από χ.θ 57+000 μέχρι χ.θ 
65+000 λόγω παραλλαγής, κατ’ εφαρμογή των παρ. 9-13 άρθρου 
23 του Π.Δ. 25/28 Νοεμβρίου 1929. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. ΤοΝ. 3155/1955 «Περί κατασκευής και συντηρήσεως οδών» και 
τα εκτελεστικά αυτού Διατάγματα. 

2. Τις παρ. 9-13 του άρθρου 23 του Π.Δ. 25/28.11.1929, «Περί 


των αχρηστευομένων τμημάτων Εθνικών ή Επαρχιακών οδών ένεκα 
τροποποιήσεως της παλαιάς χαράξεως». 

3. Την με αρ. Γ. 25871/9.7.63 Απόφαση Υπουργού Δημοσίων Έρ¬ 
γων «Περί αριθμήσεως εθνικών οδών». 

4. Το με αρ. Τ.Τ. 3585/6.9.89 έγγραφο της Δ/νσης Τεχνικών 
Υπηρεσιών Νομού Δωδεκανήσου με το οποίο εισηγείται τον αποχαρα¬ 
κτηρισμό του υπόψη τμήματος και την ένταξη του στο κοινοτικό δίκτυο. 

5. Το με αρ. 12/9.4.89 απόσπασμα συνεδριάσεως του Κοινοτικού 

Συμβουλίου Ασκληπείου Ρόδου, το με αρ. 14/18.3.90 απόσπασμα συ- 
νεδριάσεως του Κοινοτικού Συμβουλίου Λάρδου, το με αρ. 4/31.3.90 
απόσπασμα συνεδριάσεως του. Κοινοτικού Συμβουλίου Γ ενναδίου με τα 
οποία τα παραπάνω Κοινοτικά Συμβούλια αποδέχονται την ένταξή της 
εγκαταλειφθείσης οδού κατά τα (αντίστοιχα τμήματα στα Κοινοτικά 
τους δίκτυα. » 

6. Την από 11.6.90 εισήγηση της Δ/νσης Δία και την σχετική γνω¬ 
μοδότηση του Συμβουλίου Δημοσίων Έργων (Τμήμα Κατασκευών), 
όπως διατυπώνεται στην πράξη του με αρ. 6/18.6.90. 

7. Την αρ. Υ. 1052/90 όπως τροποποιήθηκε με την αρ. 1087/90 
απόφαση του Πρωθυπουργού για τη μεταβίβαση αρμοδιοτήτων στον 
Αναπληρωτή Υπουργό ΠΕΧΩΔΕ, αποφασίζουμε: 

Εγκρίνουμε τον αποχαρακτηρισμό του τμήματος της παλαιάς Επαρ¬ 
χιακής οδού Λάρδου - Κιοτάριου - Γενναδίου νήσου Ρόδου από χ.θ. 
57+000 μέχρι χ.θ. 65+000 και την ένταξή του κατά τα αντίστοιχα 
υποτμήματα στα Κοινοτικά δίκτυα των Κοινοτήτων Ασκληπιείου, Λάρ¬ 
δου και Γενναδίου. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 17 Ιουλίου 1990 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΑΧ. ΚΑΡΑΜΑΝΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Γ. 45786 (2) 

Έγκριση πολεοδομικής μελέτης του οικισμού Νάουσα της κοινότητας 
Νάουσας νήσου Πάρου (Ν. Κυκλάδων). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1,2 (παρ. 1,2,4), 3 και 4 του από 
20.8.1985 Π.Δ/τος «Πολεοδόμηση και επέκταση οικισμών της χώρας 
μέχρι 2000 κατοίκους και τροποποίηση του από 24.4.1985 Π.Δ/τος 
(ΔΊ81), (Δ'414)». 

2. Τις διατάξεις του άρθρου 3 του Ν.Δ/τος της 17.7.1923 «περί 
σχεδίων πόλεων κ.λπ.» (Α' 228) όπως μεταγενέστερα τροποποιήθηκαν 
και συμπληρώθηκαν. 

3. Τις διατάξεις των άρθρων 2,3 και 7 τουΝ. 1032/1980 «Περί συ- 
στάσεως Υπουργείου Χωροταξίας Οικισμού και Περιβάλλοντος» 
(Α’57). 

4. Τις διατάξεις των άρθρων 3,4 (παρ. 1), 6, 7, 8, 9, 16 του Ν. 
1577/1985 «Γενικός Οικοδομικός Κανονισμός» (Α' 210) όπως τροπο¬ 
ποιήθηκαν με το άρθρο 13 (παρ. 1,2,3) του Ν. 1647/1986 «Οργανι¬ 
σμός Κτηματολογίου και Χαρτογραφήσεων Ελλάδας» (ΟΚΧΕ) και άλ¬ 
λες σχετικές διατάξεις (Α' 141) και το άρθρο 1 (παρ. 3,4) του Ν. 
1772/1988 «Τροποποίηση διατάξεων του Ν. 1577/1985 «ΓΟΚ» και 
άλλες σχετικές διατάξεις» (Α' 91). 

5. Τις διατάξεις του άρθρου 23 παρ. 1 εδ. ιδ. του Ν. 1558/1985 
«Κυβέρνηση και Κυβερνητικά Όργανα» (Α' 137). 

6. Την Γ. 44468/4377/5.6.1986 απόφαση του Υπουργού Περι¬ 
βάλλοντος Χωροταξίας και Δημοσίων Έργων «Έγκριση προδιαγρα¬ 
φών μελετών πολεοδόμησης και επέκτασης οικισμών πληθυσμού κάτω 
των 2000 κατοίκων». 

7. Τις 50/1986, 16/1989 και 41/1989 γνωμοδοτήσεις του κοι¬ 
νοτικού συμβουλίου Νάουσας. 

8. Την 456/1989 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. 

9. Την 252/1990 γνωμοδότηση του Συμβουλίου της Επικράτειας 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο του οικισμού Νάουσα της κοινότη¬ 
τας Νάουσας, νήσου Πάρου, (Ν. Κυκλάδων), ο οποίος έχει χαρακτηρι- 
σθεί ως παραδοσιακός με το από 19.10.1978 Π. Δ/γμα (Δ' 594) και 
του οποίου τα όρια έχουν καθοριστεί με την υπ’ αριθ. 5089/27.7.87 
(Δ' 818) απόφαση του Νομάρχη Κυκλάδων, με τον καθορισμό οικοδο¬ 
μήσιμων χώρων, οδών, πεζοδρόμων, κοινοχρήστων χώρων, χώρων 
εκκλησίας, χώρου διοικητικού - πνευματικού κέντρου, όπως οι ρυθμί¬ 
σεις αυτές φαίνονται στα έντεκα (11) σχετικά χρωματισμένα πρωτό¬ 
τυπα διαγράμματα σε κλίμακα 1:1000 που θεωρήθηκαν από τον Προϊ¬ 
στάμενο της Δ/νσης Τοπογραφικών Εφαρμογών με την υπ’ αριθ. 
45786/1990 πράξη του και που αντίτυπά τους σε φωτοσμίκρυνση δη¬ 
μοσιεύονται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής της οποίας το πολεοδομικό σχέδιο εγκρίνεται 
με το προηγούμενο άρθρο. 

Άρθρο 3 

Ι.α. Στα οικοδομικά τετράγωνα που χαρακτηρίζονται στα σχετικά 
διαγράμματα με το στοιχείο Γ.Κ επιτρέπεται η χρήση γενικής κατοι¬ 
κίας όπως προσδιορίζεται με το άρθρο 3 του από 23.2.1987 Π.Δ/τος 
(Δ' 166). 

β. Στα παραπάνω οικοδομικά τετράγωνα επιτρέπεται η ανέγερση ξε¬ 
νοδοχείων ΑΑ,Α και Β κατηγορίας μέχρι 100 κλίνες, καθώς και συ¬ 
γκροτημάτων επιπλωμένων διαμερισμάτων ΑΑ,Α,Β και Γ κατηγορίας 
της ίδιας δυναμικότητας. Για δυναμικότητα πάνω από 60 κλίνες είναι 
απαραίτητη η σύμφωνη γνώμη του Τμήματος Παραδοσιακών Οικι¬ 
σμών του Υπουργείου Περιβάλλοντος, Χωροταξίας και Δημοσίων Έρ¬ 
γων ως προς την θέση του κτιρίου στο οικόπεδο και την προσαρμογή του 
. όγκου του στο χώρο. 


γ. Επιτρέπεται η μετατροπή υφισταμένων χρήσεων σε τουριστικές 
εγκαταστάσεις με τους παραπάνω όρους. Για την μετατροπή αυτή 
εφαρμόζονται οι τεχνικές προδιαγραφές της 530992/24.9.87 απόφα¬ 
σης του Γενικού Γραμματέα του Ελληνικού Οργανισμού Τουρισμού (Β' 
557). Σε περίπτωση που υπάρχει οικοδομή, για την οποία έχει εκδοθεί 
οικοδομική άδεια κατασκευής τουριστικής εγκατάστασης και στην 
οποία έχουν περατωθεί όλες οι οικοδομικές εργασίες ή έχουν τελειώσει 
οι εργασίες του οπλισμένου σκυροδέματος πριν από την δημοσίευση του 
παρόντος, εφαρμόζονται οι προδιαγραφές του ΕΟΤ, που ίσχυαν κατά το 
χρόνο έκδοσης της οικοδομικής άδειας. 

Η χρονολογία περάτωσης των εργασιών του οπλισμένου σκυροδέμα¬ 
τος ή των οικοδομικών εργασιών αποδεικνύεται από υπάρχοντα έγ¬ 
γραφα ή φωτογραφίες καθώς και από αυτοψία της αρμόδιας για την έκ¬ 
δοση της οικοδομικής άδειας υπηρεσίας. 

δ. Τα πρατήρια βενζίνης κατασκευάζονται σε δρόμους πλάτους οκτώ 
(8) μέτρων τουλάχιστον. 

2. α. Στα οικοδομικά τετράγωνα που χαρακτηρίζονται στα ίδια δια¬ 
γράμματα με το στοιχείο Π.Κ επιτρέπεται η χρήση πολεοδομικού κέ¬ 
ντρου, όπως προσδιορίζεται με το άρθρο 4 του παραπάνω Π.Δ/τος με 
εξαίρεση: 

- ξενώνες, ξενοδοχεία και λοιπές τουριστικές εγκαταστάσεις 

- κτίρια, γήπεδα στάθμευσης 

- πρατήρια βενζίνης 

- αθλητικές εγκαταστάσεις 

- εγκαταστάσεις μέσων μαζικών μεταφορών. 

β. Στα παραπάνω οικοδομικά τετράγωνα επιτρέπεται η μετατροπή 
παραδοσιακών κτισμάτων σε ξενώνες ή επιπλωμένα διαμερίσματα, ανε¬ 
ξάρτητα από τη λειτουργική μορφή, την τάξη ή τη δυνατότητα επέκτα¬ 
σης τους σύμφωνα με τις διατάξεις του 33/4.1.79 Π.Δ/τος «Περί του¬ 
ριστικών καταλυμάτων εντός παραδοσιακών κτισμάτων» (Α' 10). 

γ. Απαγορεύεται η λειτουργία και κατασκευή νέων χορευτικών κέ¬ 
ντρων (ντισκοτέκ, μπαρ με μουσική). 

3. Στα οικοδομικά τετράγωνα που χαρακτηρίζονται στα ίδια δια¬ 
γράμματα με το στοιχείο Α.Κ επιτρέπεται η χρήση αμιγούς κατοικίας, 
όπως προσδιορίζεται από το άρθρο 2 του από 23.2.1987 Π.Δ/τος (Δ’ 
166) 

4. α. Σε όλη την περιοχή της οποίας το πολεοδομικό σχέδιο εγκρίνε- 
ται με το άρθρο 1 του παρόντος, απαγορεύεται η λειτουργία επιχειρή¬ 
σεων ΕΑ5Τ ΓΟΟϋ και οβελιστηρίων. 

Οι άδειες των υπαρχόντων λήγουν σε 2 χρόνια από τη δημοσίευση 
του παρόντος διατάγματος και δεν ανανεώνονται. 

Άρθρο 4 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων καθορίζονται κατά τομείς Ι,ΙΙ 
και III ως εξής: 

Α. Τομέας I 

1. Ελάχιστο πρόσωπο: Δέκα (10) μέτρα 

Ελάχιστο εμβαδόν: Τριακόσια (300) τ.μ. 

2. Κατά παρέκκλιση των διατάξεων των προηγουμένων παραγρά¬ 
φων, θεωρούνται άρτια και οικοδομήσιμα τα οικόπεδα που ήταν άρτια 
και οικοδομήσιμα είτε κατά κανόνα είτε κατά παρέκκλιση σύμφωνα με 
τις διατάξεις που ίσχυαν κατά την ημέρα δημοσίευσης του παρόντος δια¬ 
τάγματος. 

3. Το μέγιστο ποσοστό κάλυψης των οικοπέδων και ο συντελεστής 
δόμησης ορίζονται ως εξής: 

α. Για οικόπεδα μέχρι 100 τ.μ. συντελεστής δόμησης 1,0 και ποσο¬ 
στό κάλυψης 80% της επιφάνειας τους. 

β. Για οικόπεδα από 100-300 τ.μ. συντελεστής δόμησης 0,8 και 
ποσοστό κάλυψης 70% της επιφάνειας τους, δυναμένης της καλυπτο- 
μένης επιφάνειας να μην είναι μικρότερης των 80 τ.μ. και της συνολικής 
επιφάνειας ορόφων του κτιρίου να μην είναι μικρότερης των 100 τ.μ. 

γ. Για οικόπεδά μεγαλύτερα των 300 τ.μ. συντελεστής δόμησης 0,7 
και ποσοστό κάλυψης 70% της επιφάνειας τους δυναμένης της ελάχι¬ 
στης συνολικής επιφάνειας των ορόφων να μην είναι μικρότερης των 
240 τ.μ. 

4. α. Ο μέγιστος αριθμός ορόφων των κτιρίων ορίζεται σε δύο (2) με 
μέγιστο επιτρεπόμενο ύψος αυτών επτά και μισό (7,5) μέτρα. 

β. Κατ’ εξαίρεση στα οικοδομικά τετράγωνα που χαρακτηρίζονται 
στα σχετικά διαγράμματα με τα στοιχεία ΠΚ1 και ΑΚ1 επιτρέπονται 
μόνον ισόγεια κτίρια με μέγιστο ύψος τέσσερα (4,00) μέτρα. 

Β. Τομείς II και III 

1. Ελάχιστο πρόσωπο: Δώδεκα (12) μέτρα. 

Ελάχιστο εμβαδόν: Πεντακόσια (500) τ.μ. 

2. Κατά παρέκκλιση των διατάξεων των προηγουμένων παραγρά¬ 
φων θεωρούνται άρτια και οικοδομήσιμα τα οικόπεδα που ήταν άρτια 
και οικοδομήσιμα είτε κατά κανόνα είτε κατά παρέκκλιση σύμφωνα με 
τις διατάξεις που ίσχυαν κατά την ημέρα δημοσίευσης του παρόντος δια¬ 
τάγματος. 

3. Το μέγιστο ποσοστό κάλυψης των οικοπέδων ορίζεται ως εξής: 

α. Για τον τομέα II: Εβδομήντα τοις εκατό (70%) της επιφάνειας 
τους. 

β. Για τον τομέα III: Πενήντα τοις εκατό (50%) της επιφάνειας τους. 

4. Συντελεστής δόμησης: Επτά δέκατα (0,7). 

5. Ο μέγιστος αριθμός ορόφων των κτιρίων και το μέγιστο επιτρεπό¬ 
μενο ύψος αυτών ορίζεται ως εξής: 

α. Για τον τομέα II: όροφος ένας (1) με μέγιστο επιτρεπόμενο ύψος: 
τέσσερα (4) μέτρα. 

β. Για τον τομέα III: όροφοι δύο (2) με μέγιστο επιτρεπόμενο ύψος: 
επτά και μισό (7,5) μέτρα. 

6. Το μέγιστο επιτρεπόμενο ύψος των κτιρίων υπολογίζεται από την 
φυσική στάθμη του εδάφους. Λόγω μεγάλης κλίσης του εδάφους επιτρέ¬ 
πεται δύο μόνο ακμές του κτιρίου να έχουν ύψος τέσσερα και μισό (4,50) 
μέτρα για τα κτίρια του τομέα II και οκτώ και μισό (8,50) μέτρα για τα 
κτίρια του τομέα III. Σε καμμία περίπτωση δεν πρέπει να προκύπτει δι¬ 
ώροφο ή τριόροφο κτίριο αντίστοιχα λόγω χρήσης του υπογείου. 

Γ. Επιπλέον των ανωτέρω και για τους τρεις τομείς I, II και III καθορί¬ 
ζονται ειδικοί όροι και περιορισμοί δόμησης ως εξής: 

1. Η τοποθέτηση του κτιρίου μέσα στο οικόπεδο γίνεται με τα παρα¬ 
κάτω κριτήρια: 

α. Να μην βλάπτεται ο πολεοδομικός ιστός του οικισμού 

β. Να προστατεύονται βασικά σημεία θέας των κοινοχρήστων χώ¬ 
ρων. 

γ. Να προστατεύεται κατά το δυνατόν η θέα των όμορων οικοπέδων. 

δ. Να μην διαμορφώνονται υποβαθμισμένοι ελεύθεροι χώροι ανά¬ 
μεσα σε όμορες ιδιοκτησίες. 

Ως προς τα πλάγια όρια το κτίριο εφάπτεται ή απέχει τουλάχιστον 
2,5 μ. από τα όμορα οικόπεδα. Σε οικόπεδο μεγαλύτερα των 500 μ2 το 
κτίριο τοποθετείται υποχρεωτικά σε απόσταση 4μ. από το όριό του με 
τον κοινόχρηστο χώρο. Σε περίπτωση που το οικόπεδο έχει πρόσωπο σε 
δύο τουλάχιστον κοινόχρηστους χώρους η απόσταση των 4μ. είναι υπο¬ 
χρεωτική για τον κοινόχρηστο με τη μικρότερη διάσταση (πλάτος). Η 
Επιτροπή Πολεοδομικού και Αρχιτεκτονικού Ελέγχου (ΕΠΑΕ) εγκρίνει 
τη θέση του κτιρίου μέσα στο οικόπεδο και μπορεί να επιβάλλει επιπλέον 
περιορισμούς ως προς την μορφή και τον όγκο των κτιρίων. 

2. Επιβάλλεται η διάσπαση των όγκων των κτιρίων σε μικρότερους 
όταν προκύπτει κτιριακός όγκος μεγαλύτερος των 550 μ3 στην περί¬ 
πτωση ισογείου (μονορόφου) κτιρίου και μεγαλύτερος των 750 μ3 στην 
περίπτωση δυωρόφου κτιρίου. 

3. Η συνολική επιτρεπόμενη εκμετάλλευση του οικοπέδου δεν μπορεί 
να υπερβαίνει τα 2000 μ3 για χώρους κυρίας χρήσεως και 350 μ3 για 
υπόγειους χώρους. 

4. Στην περιοχή γενικής κατοικίας η μέγιστη εκμετάλλευση του οι¬ 
κοπέδου με χρήση τουριστικών εγκαταστάσεων δεν μπορεί να υπερβαί¬ 
νει τα 4000 μ3 για χώρους κυρίας χρήσεως και τα 750 μ3 για υπό¬ 
γειους χώρους. 

5. Απαγορεύεται η κατασκευή υπογείου με πρόσβαση από τον εξωτε¬ 
ρικό χώρο του κτιρίου. 

6. Το μέγιστο ενιαίο μήκος πρόσοψης του κτιρίου δεν μπορεί να υπερ¬ 
βαίνει τα ΙΟμ. Σε περίπτωση μεγαλύτερης πρόσοψης, αυτή διαμορφώ¬ 
νεται κλιμακωτά ύστερα από σύμφωνη γνώμη της ΕΠΑΕ. 

7. Για τη διαμόρφωση ακαλύπτων χώρων των οικοπέδων, επιτρέπο¬ 
νται μόνο οι απολύτως αναγκαίες εκσκαφές. 

Σε περίπτωση κεκλιμένου εδάφους, επιτρέπεται η διαμόρφωση του 
οικοπέδου με αναλληματικούς τοίχους ή πρανή μεγίστου ύψους ενός και 
μισού (1,50) μέτρου, μετά από έγκριση της ΕΠΑΕ. 

8. Σε περίπτωση που η οροφή υπογείου βρίσκεται ογδόντα εκατοστά" 
του μέτρου (0,80 μ) πάνω από την φυσική στάθμη του εδάφους ή το δά¬ 
πεδο αυτού βρίσκεται λιγώτερο απο ενάμισυ μέτρο (1,50 μ) κάτω από 
την φυσική στάθμη του εδάφους, υπάρχει δε παράθυρο και εξωτερική 
πόρτα πρόσβασης, τότε το υπόγειο υπολογίζεται ως όροφος και προσμε- 
τράται στον συντελεστή δόμησης. 

9. Απαγορεύεται η κατασκευή κτιρίων σε υποστηλώματα (ΠΙΛΟ- 
ΤΙΣ), η τοποθέτηση λυομένων οικιακών και η ολοκλήρωση των οικοδο¬ 


μικών εργασιών στον όροφο πριν από την ολοκλήρωση των εξωτερικών 
επιχρισμάτων και την τοποθέτηση κουφωμάτων στο ισόγειο. 

10. Δεν επιτρέπεται για κανένα λόγο (οικοδόμηση, κυκλοφοριακό, 
αισθητικό, κοινωνικό κ.λπ.) η κατεδάφιση ή αλλοίωση προεξοχών, δια- 
πλατύνσεων και αρχιτεκτονικών στοιχείων, όπως εξωτερικές συμπα¬ 
γείς σκάλες, γούρνες, συμπαγή καθίσματα κατά μήκος των προσόψεων, 
ζαρτινιέρες, συμπαγείς διακοσμήσεις, τοίχοι που διαχωρίζουν ή διαμορ¬ 
φώνουν χώρους, κατασκευές υψομετρικών διαμορφώσεων, όπως και 
κάθε είδους φύτευσης (δένδρα, κλίματα, βουκαμβίλιες) και της στήριξης 
αυτών (πέργολες κ.λπ.) που υπήρχαν εντός των κοινοχρήστων χώρων 
και που έχουν αποτυπωθεί στη σχετική μελέτη του Υπουργείου Περι¬ 
βάλλοντος Χωροταξίας και Δημοσίων Έργων, από την οποία προέκύ- 
ψαν τα διαγράμματα που συνοδεύουν το διάταγμα. 

11. Απαγορεύεται η χορήγηση άδειας κατεδάφισης σε κτίσματα άνω 
των 80 ετών εκτός αν έχουν χαρακτηρισθεί από την αρμόδια υπηρεσία 
του Υπουργείου Περιβάλλοντος, Χωροταξίας και Δημοσίων Έργων ως 
μη αξιόλογα. 

12. Οι αναλογίες των διαστάσεων των ανοιγμάτων είναι: α) για τα 
παράθυρα 1: 1,3 έως 1: 2 με μέγιστη οριζόντια διάσταση Ι,ΟΟμ. β) για 
τους φεγγίτες στους βοηθητικούς χώρους 1:1 έως 1:2 με μέγιστη ορι¬ 
ζόντια διάσταση εξήντα εκατοστά του μέτρου (0,60 μ.) γ) για τις πόρτες 
(μονόφυλλες και δύφυλλες) 1:2 με μέγιστη οριζόντια διάσταση ένα 
(1,00) μέτρο και μόνο για τη κύρια είσοδο η οριζόντια διάσταση ορίζεται 
σε ένα μέτρο και είκοσι εκατοστά του μέτρου (1,20). 

Για τις προθήκες καταστημάτων οι αναλογίες ανοιγμάτων είναι 
1:1,5 έως 1:2 και η μέγιστη οριζόντια διάσ-Λχση ένα μέτρο και είκοσι 
εκατοστά του μέτρου (1,20). 

Ανάμεσα σε δύο παράθυρα ή πόρτες ή προθήκες πρέπει να υπάρχει 
λαμπάς τουλάχιστον εξήντα εκατοστών του μέτρου (0,60). 

Τα ανοίγματα των καταστημάτων πρέπει να είναι περιορισμένων 
διαστάσεων και τα κουφώματα ανάλογης κατασκευής με τα υπόλοιπα 
κουφώματα του κτιρίου. . -* 

13. Το άθροισμα των ανοιγμάτων δεν επιτρέπεται να υπερβαίνει τα 
είκοσι πέντε τοις εκατό (25%) της αντίστοιχης όψης που βρίσκονται. 

14. Επιτρέπεται η κατασκευή ανοιχτών εξωστών σε πρόβολο μετά 
από έγκρισή της ΕΠΑΕ, μεγίστου πλάτους ενός (1,00) μέτρου και συ¬ 
νολικού μήκους όχι μεγαλύτερου του 1/3 του μήκους της όψης του κτι- 
,ρίου και εν πάσει περιπτώσει όχι μεγαλύτερου των 2,5 μ. 

Απαγορεύονται οι γωνιακοί εξώστες σε πρόβολο. 

15. Επιτρέπεται η κατασκευή συμπαγών ανοικτών κλιμάτων πλά¬ 
τους έως ογδόντα εκατοστά (0,80) του μέτρου παράλληλα με την πρό¬ 
σοψη σε πεζοδρόμους για ένα όροφο, υπό τον όρο να ευρίσκονται σε από¬ 
σταση 1,0 μ. από την έναντι διαμορφωμένη πλευρά (κτιρίου ή κλίμακας 
ή αρχιτεκτονικής διαπλάτυνσης); 

Η κουπαστή επιτρέπεται να είναι συμπαγής, ξύλινη ή σιδηρά τοπικού 
παραδοσιακού χαρακτήρα. Οι ανοικτές κλίμακες δεν προσμετρούνται 
στο συντελεστή δόμησης του οικοπέδου. 

16. Απαγορεύεται η δημιουργία τόξων, αψίδων, βολτών διακοσμη- 
τικών εκτός σώματος κτιρίου; Τα τόξα αυτά έχουν υποχρεωτικά πάχος 
πάνω από σαράντα εκατοστά (0,40) του μέτρου. Απαγορεύεται η δη¬ 
μιουργία γύψινων διακοσμήσεων και άλλων παρεμφερών. Επιτρέπονται 
οι σοβατιστές ή μαρμάρινες παραδοσιακές φάσεις κουφωμάτων πλάτους 
τουλάχιστον δέκα εκατοστών (0,10) του μέτρου, εκτός του τομέα I. 

17. Ο μόνος επιτρεπτός τρόπος στέγασης είναι το επίπεδο δώμα, ο 
φέρων θόλος ή τύμπανο. Το δώμα έχει υποχρεωτικά συμπαγές στηθαίο 
με ύψος από είκοσι εκατοστά (0,20) έως ογδόντα εκατοστά (0,80) του 
μέτρου και ίση ή κυρτή απόληξη. 

Απαγορεύονται οι ■ διακοσμήσεις επί του στηθαίου (υπερυψώσεις 
πάνω από την άνω στάθμη του στηθαίου, εγκοπές ψευδολαϊκής μορφής 
κ.λπ.). 

18. Επιτρέπεται η δημιουργία μη μόνιμων ξύλινων.ή σιδηρών σκια¬ 
δών και τεντών με επικάλυψη με καλάμι ή ύφασμα υπό τον όρο ότι θα 
είναι οριζόντιες. Απαγορεύονται ρητά τα καμπύλα προστεγάσματα και 
η χρήοη πλαστικού, αλουμινίου, ετερνίτη ή παρεμφερούς υλικού. 

Οι τέντες πρέπει να είναι μονόχρωμες, περιορισμένων διαστάσεων 
και για την τοποθέτησή τους απαιτείται οικοδομική άδεια, εκδιδόμενη 
μετά από έγκριση της ΕΠΑΕ, ως προς την μορφή, τον χρωματισμό, τις 
διαστάσεις τα υλικά και τον τρόπο στήριξής τους. 

19. α. Οι εξωτερικοί τοίχοι είναι καθ’ ολοκληρίαν απαραίτητα επιχρι- 
σμένοι με κονίασμα τριπτό, αποκλεισμένης κάθε άλλης επιφάνειας 
(ξύλο, πλαστικό, αλουμίνιο, ετερνίτης, σαγρέ, αρτιφισιέλ, ρελιέφ, πέτα- " 
κτό μέταλλο κ.λπ.). Το χρωμάτισμά τους γίνεται αποκλειστικά με υδρό¬ 
χρωμα ή πλαστικό αποκλεισμένου κάθε άλλου υλικού. 

β. Κατώφλια, ποδιές, λαμπάδες, υπέρθυρα, σκαλοπάτια είναι υπο¬ 
χρεωτικά από σοβά, πέτρα ή πλάκες ή ορατό μπετόν επεξεργασμένο κα¬ 
τάλληλα βαμμένο άσπρο. 

γ. Τα στηθαία σε σκάλες και μπαλκόνια είναι συμπαγή από ξύλο ή 
σίδερο απλής κατασκευής. 

δ. Τα κουφώματα είναι ξύλινα, μονόχρωμα σύμφωνα με τα παραδο¬ 
σιακά πρότυπα. Απαγορεύεται να μείνου στο φυσικό τους χρώμα με 
βαφή λαδιού ή παρεμφερούς υλικού. 

Απαγορεύονται τα μονόφυλλα κουφώματα χωρίς διαίρεση με καϊτια 
εκτός αν είναι φεγγίτες. 

Απαγορεύονται οι διακοσμητικοί (φερ φορζέ) μεντεσέδες. Οι ορατοί 
μεντεσέδες είναι ευθύγραμμοι χωρίς διακοσμήσεις. 

Τα παντζούρια είναι ταμπαδωτά, καρφωτά ή περσιδωτά απαγορευ¬ 
μένων των γερμανικών ή γαλλικών παντζουριών. Στην περιοχή του 
ιστορικού κέντρου επιτρέπονται μόνο τα καρφωτά ή ταμπαδωτά. 

20. Απαγορεύεται η τοποθέτηση κάθε είδους φωτεινών επιγραφών, 
ζωγραφικών διαρρυθμίσεων και διαφημίσεων σε οποιαδήποτε θέση των 
ακινήτων, καθώς και σε ικριώματα, μέσα στον χώρο των οικοπέδων ή 
μπροστά από αυτά, στα δώματα και εντός των ακαλύπτων χώρων σε 
όλη την έκταση του οικισμού. 

Επιτρέπονται επιγραφές περιορισμένων διαστάσεων που πληροφο¬ 
ρούν για την χρήση των χώρων του κτιρίου και οι οποίες τοποθετούνται 
σε θέση που δεν καλύπτουν ή αλλοιώνουν την μορφή του κτιρίου, 1 μετά 
από έγκριση της ΕΠΑΕ. 

Η επιφάνεια των παραπάνω επιγραφών δεν μπορεί να υπερβαίνει τα 
πενήντα εκατοστά του τετραγωνικού μέτρου (0,50μ2) (μεγίστη διά¬ 
σταση 1,20 επί 0,40). 

Για την παραπάνω έγκριση απαιτείται: 
α. Φωτογραφία του κτιρίου και των γειτονικών του. 
β. Σχέδια της όψης όπου θα τοποθετηθεί η επιγραφή, τομές και σχη¬ 
ματική παράσταση της επιγραφής και 

γ. Τεχνική περιγραφή που αναφέρονται τα υλικά, ο τρόπος κατα¬ 
σκευής και στήριξης και οποιεσδήποτε άλλες κατατοπιστικές διευκρινή- 
σεις. 

Η ΕΠΑΕ μπορεί κατά την κρίση της να επεμβαίνει και σε περιπτώ¬ 
σεις επιγραφών ή διαφημίσεων που προϋπήρχαν της ημερομηνίας δημο¬ 
σίευσης του παρόντος Π.Δ/τος, προκειμένου να επιφέρει τροποποιήσεις, 
με στόχο την προστασία του παραδοσιακού περιβάλλοντος. 

21. Απαγορεύονται οι εξωτερικές προθήκες που προεξέχουν περισσό¬ 
τερο από οκτώ εκατοστά (0,08) του μέτρου σε κοινόχρηστο χώρο. 

22. Απαγορεύονται τα μόνιμα καθίσματα και τραπέζια σιδερένια, ξύ¬ 
λινα, ετερνίτη ή πλαστικά σε κοινόχρηστους χώρους, σε πρασιές και αυ¬ 
λές καταστημάτων. 

23. Απαγορεύεται η τοποθέτηση γλαστρών ή διαχωριαμάτων ή δια- 
κοσμητικών από πλαστικό, σίδερο, ετερνίτη, γύψο στους κοινόχρηστους 
χώρους. 

24. Ο χρωματισμός στοιχείων, τμημάτων ή ολοκλήρου του κτιρίου 
με χρώμα πλην του λευκού υπόκειται στην κρίση της ΕΠΑΕ, μετά από 
πλήρως αιτιολογημένη έκθεση. 

25. Επιτρέπονται τα παρακάτω λειτουργικά και μορφολογικά στοι¬ 
χεία: 

α. Δεξαμενές νερού περιορισμένων διαστάσεων με μέγιστον ύψος ένα 
μέτρο και είκοσι εκατοστά του μέτρου (1,20), οι οποίες δεν προσμετρού- 
νται στο συντελεστή δόμησης του οικοπέδου, 
β. Ανοικτές κλίμακες, 
γ. Τοίχοι αντιστήριξης. 

δ. Συμπαγή στηθαία σε σκάλες και εξώστες ή από ξύλο ή σίδερο, 
ε. Καμινάδες και υπαίθριοι παραδοσιακοί φούρνοι. 

26. Οι περιφράξεις των οικοπέδων κατασκευάζονται από τοιχοποιία 
επιχρισμένη, ή από ξηρολιθιά, σύμφωνα με τα παραδοσιακά πρότυπα. 
Οι αυλόθυρες κατασκευάζονται από υλικά, μορφή και ύψος σύμφωνα με 
τα παραδασιακά πρότυπα. 

27. Σε περίπτωση κατασκευής τοίχων αντιστήριξης πρέπει να δια¬ 
μορφώνονται από άποψη υλικού και τρόπου κατασκευής σύμφωνα με τα 
παραδοσιακά πρότυπα. 

28. Απαγορεύεται η αντικατάσταση υπαρχόντων πέτρινων λιθό¬ 
στρωτων ή πλακόστρωτων δρόμων, πεζοδρομίων ή διαπλατύνσεων, 
οποιοσδήποτε πλάτους, με οποιοδήποτε άλλο υλικό εκτός από το ήδη 
υπάρχον. 

29. Απαγορεύεται η χρησιμοποίηση μοκέτων, πλαστικών ή άλλων 


παρεμφερών υλικών για την επίστρωση των κοινοχρήστων χώρων του 
οικισμού. 

30. Επιτρέπεται η αναστήλωση ερειπωμένων χτισμάτων, έστω και 
αν οι απαιτούμενες να εκτελεστούν εργασίες αντίχεινται στις διατάξεις 
του παρόντος διατάγματος. Η αναστήλωση επιτρέπεται κατόπιν τεκμη¬ 
ριωμένης έρευνας (φωτογραφίες με βεβαίωση χρονολογίας θεωρημένες 
από την κοινότητα, εγκεκριμένα σχέδια, σαφή ίχνη, βιβλιογραφικές 
μαρτυρίες) η οποία αποδεικνύει την ακριβή αρχική μορφή του χτίσμα¬ 
τος. 

Επίσης επιτρέπεται η επισκευή και αποκατάστασηη παλαιών κτιρίων 
αντιπροσωπευτικών της παραδοσιακής αρχιτεκτονικής, κατά την κρίση 
της ΕΠΑΕ, έστω και αν οι απαιτούμενες να εκτελεστούν εργασίες αντί- 
κεινται στις διατάξεις του παρόντος. 

Η παραπάνω επέμβαση γίνεται εφόσον υπάρχουν αποδεικτικά στοι¬ 
χεία για την ακριβή αρχική μορφή του κτιρίου (φωτογραφίες θεωρημέ¬ 
νες από την κοινότητα ή εγκεκριμένα σχέδια ή βιβλιογραφικές μαρτυ¬ 
ρώ)· 

31. Κάθε έργο υποδομής, που εκτελείται από Οργανισμό Κοινής 
Ωφελείας (ΔΕΗ, ΟΤΕ, Τοπική Αυτοδιοίκηση κ.λπ.) και γενικά κάθε ερ¬ 
γασία, που αφορά στην διαμόρφωση, τροποποίηση ή ανάπλαση κοινο¬ 
χρήστων χώρων, προσαρμόζεται στα παραδοσιακά πρότυπα και εκτε- 
λείται μετά από έγκριση της σχετικής μελέτης από την ΕΠΑΕ. 

Ειδικότερα η τοποθέτηση μετρητού ηλεκτρικού ρεύματος και κάθε 
άλλο στοιχείο παροχής των οργανισμών κοινής ωφελείας τοποθετείται 
σε μη εμφανή επιφάνεια. 

32. Επιβάλλεται η εγκατάσταση μιας κεντρικής κεραίας τηλεορά- 
σεώς κατά οικοδομικό τετράγωνο σε θέση μη εμφανή από τους κοινό¬ 
χρηστους χώρους του οικισμού. 

33. Απαγορεύεται η τοποθέτηση ηλιακών θερμοσιφώνων σε εμφανή 
σημεία της οικοδομής. 

34. Οι Οργανισμοί Κοινής Ωφελείας υποχρεούται να αναλαμβάνουν 
με δικές τους δαπάνες κατά την εγκατάσταση ή και την βελτίωση των 
εγκαταστάσεών τους την αποκατάσταση της αρχικής μορφής των οδών 
και γενικά των κοινοχρήστων χώρων. 

35. Η Πολεοδομική Υπηρεσία διαβιβάζει υποχρεωτικά στην ΕΠΑΕ 
τον φάκελλο οποιουδήποτε θέματος προκειμένου αυτή να γνωμοδοτή- 
σει. Ειδικότερα για θέματα χρήσεων των κτιρίων και επεμβάσεων επί 
των οδών και των κοινοχρήστων χώρων απαιτείται και σχετική γνωμο¬ 
δότηση του Δημοτικού Συμβουλίου. 

. Στις περιπτώσεις που κατά την εφαρμογή των ειδικών και γενικών 
πολεοδομικών διατάξεων η ΕΠΑΕ κρίνει ότι θίγεται το παροδοσιακό 
περιβάλλον, η Πολεοδομική Υπηρεσία διαβιβάζει το θέμα στην αρμόδια 
Υπηρεσία του Υπουργείου ΠΕΧΩΔΕ για ειδική ρύθμιση σύμφωνα με 
την παρ. 2 του άρθρου 4 του Ν. 1577/1985 «ΓΟΚ». 

36. Οι υποβαλλόμενες στην ΕΠΑΕ μελέτες προς έγκριση εμπεριέ¬ 
χουν τουλάχιστον τα παρακάτω στοιχεία: 

α. Μία σειρά αρχιτεκτονικών σχεδίων (ή προσχεδίων). 

β. Τοπογραφικό διάγραμμα σε κλιμ. 1:200 όπου σημειώνεται με 
ακρίβεια η υπάρχουσα κατάσταση με τα υψόμετρα, τα διαγράμματα κά¬ 
λυψης (υπάρχουσα και προτεινόμενη), τα γειτονικά οικόπεδα όπου ση¬ 
μειώνεται ο αριθμός ορόφων του κτιρίου που υπάρχει εντός των οικοπέ¬ 
δων αυτών, η παλαιότητά του, με την αντίστοιχή χρήση του, την θέση 
και τις διαστάσεις του ακαλύπτου χώρου του καθώς και σχηματική 
τομή του εδάφους του οικοπέδου. 

Σε περίπτωση μικροεπισκευών δεν είναι απαραίτητη η υποβολή το- 
πογραφικού. 

γ. Φωτογραφίες με γενική άποψη της οδού και όλων των όψεων του 
κτρίου καθώς και φωτογραφίες όλων των γειτονικών κτιρίων θεωρημέ¬ 
νες από την κοινότητα. 

Σε περίπτωση επισκευών ή μικροεπισκευών υποβάλλονται φωτογρα¬ 
φίες και εσωτερικών χώρων, όπου απαιτείται, ώστε να φαίνονται κα¬ 
θαρά όλα τα μορφολογικά στοιχεία. 

δ. Δειγματολόγιο χρωμάτων σε περίπτωση χρωματισμού. 

37. Η τελική θεώρηση της άδειας οικοδομής για τη σύνδεση του κτι¬ 
ρίου με τα δίκτυα ύδρευσης, αποχέτευσης και ηλεκτρικού ρεύματος πα¬ 
ρέχεται μόνο μετά την έγκριση της ΕΠΑΕ. 

Η έγκριση αυτή παρέχεται αφού υποβληθούν φωτογραφίες όλων των 
' όψεων του κτρίου που πιστοποιούν την εφαρμογή της εγκεκριμένης από 
την ΕΠΑΕ μελέτης. 

Άρθρο 5 

Δεν έχουν ισχύ οι διατάξεις των άρθρων 9, 14, 16 και η παρ. 5 του 
άρθρου 23 του Ν. 1577/1985 (Α' 210) καθώς και το άρθρο 41 του Ν. 
1337/1983 (Α’ 33). 

Άρθρο 6 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 


αναθέτουμε τη δημοσίευση και εκτέλεση του παρόντος διατάγματος. 
Αθήνα, 3 Αυγούστου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΣΤΕΦΑΝΟΣ ΜΑΝΟΣ 

